paragraph_text: Borodino su zaposjele dvije bojne gardijskih lovaca (lakih pješaka - rus. egera) koje su ga uz pomoć opkopara dobro utvrdile zemljanim nasipima i grudobranima. U Napoleonskim ratovima gardijske postrojbe ostavljane su u pričuvi za odlučne trenutke bitke, podalje od prvih linija kako ne bi nepotrebno trpjele od protivničke paljbe. Odluka Kutuzova da postavi gardijsku postrojbu na istureni položaj mogla bi se nazvati jedinstvenom u dotadašnjem načinu vođenja bitaka. Mnogi suvremenici su rusku gardu uspoređivali s Napoleonovom, ako ne i boljom. U bitki kod Borodina jedna je ruska gardijska pješačka pukovnija bajunetima napala francusko konjaništvo u napadu, što je nevjerojatan slučaj koji nikad prije niti poslije nije bio zabilježen. Neki od učesnika ove bitke bili su general-major Bude Budisavljević koji je preživjeo i djed po majci Siniše Bogdanovića, koji je poginuo.